
****

**ประกาศเทศบาลตำบลห้วยเม็ก**

**เรื่อง รับสมัครสอบคัดเลือกเปลี่ยนสายงานพนักงานเทศบาลจากสายงานประเภททั่วไป**

**เป็นสายงานประเภทวิชาการ (แก้ไขเพิ่มเติม)**

**----------------------------------------------**

ด้วยเทศบาลตำบลห้วยเม็ก อำเภอห้วยเม็ก จังหวัดกาฬสินธุ์ จะดำเนินการสอบคัดเลือกเปลี่ยนสายงานพนักงานเทศบาลจากสายงานประเภททั่วไปเป็นสายงานประเภทวิชาการ

อาศัยอำนาจตามความในข้อ 80 และ ข้อ 81 แห่งประกาศคณะกรรมการพนักงานเทศบาลจังหวัดกาฬสินธุ์ เรื่อง หลักเกณฑ์และเงื่อนไขเกี่ยวกับการบริหารงานบุคคลของเทศบาล ลงวันที่ 2๘ เมษายน ๒๕58 จึงประกาศรับสมัครสอบคัดเลือกเปลี่ยนสายงานพนักงานเทศบาลจากสายงานประเภททั่วไปเป็นสายงานประเภทวิชาการดังนี้

**1. ตำแหน่งที่จะดำเนินการสอบคัดเลือก**

นักทรัพยากรบุคคลปฏิบัติการ เลขที่ตำแหน่ง 03-2-01-3102-001 สังกัดสำนักปลัดเทศบาล เทศบาลตำบลห้วยเม็ก จำนวน 1 อัตรา

**2. คุณสมบัติเฉพาะสำหรับตำแหน่งของผู้สอบคัดเลือกฯ**

ผู้สมัครสอบคัดเลือกฯ จะต้องเป็นพนักงานเทศบาลและมีคุณสมบัติตรงตามที่ระบุไว้ในรายละเอียดเกี่ยวกับการสอบท้ายประกาศนี้ในวันรับสมัครสอบคัดเลือกฯ **( ภาคผนวก ก )**

**3. การรับสมัคร**

ผู้ที่จะสมัครสอบคัดเลือกฯ ให้ยื่นใบสมัครพร้อมเอกสารหลักฐานต่างๆ ตามที่เทศบาลฯกำหนด ด้วยตนเองได้ที่ สำนักปลัดเทศบาล เทศบาลตำบลห้วยเม็ก อำเภอห้วยเม็ก จังหวัดกาฬสินธุ์ ตั้งแต่วันที่ **9 พฤศจิกายน 2563 – 24 พฤศจิกายน 2563 ช่วงเวลาเช้า 08.30 – 12.00 น. ช่วงเวลาบ่าย 13.00 - 16.30 น. เว้นวันหยุดราชการ**

**4. เอกสารและหลักฐานในการสมัครสอบคัดเลือกฯ**

สำหรับผู้สมัครสอบคัดเลือกฯ ต้องยื่นใบสมัครพร้อมเอกสารหลักฐานด้วยตนเองต่อเจ้าหน้าที่รับสมัครสอบคัดเลือกฯ และสำเนาเอกสารทุกฉบับต้องรับรองว่า “สำเนาถูกต้อง” พร้อมทั้งลงลายมือชื่อและวันที่กำกับไว้ด้วย ดังนี้

4.1 ใบสมัคร **(ภาคผนวก ข )** จำนวน 1 ชุด

4.2 สำเนาบัตรประจำตัวพนักงานของรัฐ (พนักงานเทศบาล) จำนวน 1 ฉบับ

4.3 สำเนาบัตรประวัติพนักงานเทศบาล จำนวน 1 ชุด

4.4 สำเนาวุฒิการศึกษาที่ตรงตามมาตรฐานกำหนดตำแหน่ง จำนวน 1 ฉบับ สำหรับผู้ที่สำเร็จการศึกษาระดับปริญญาตรีหลักสูตรต่อเนื่อง 2 ปี ให้ใช้สำเนาระเบียนแสดงผลการเรียนระดับ ปริญญาตรีควบคู่กับสำเนาระเบียนแสดงผลการเรียนระดับ ปวท. ปวส. หรืออนุปริญญาด้วย และสำหรับหลักฐานการศึกษาดังกล่าวหากเป็นภาษาต่างประเทศให้แนบฉบับแปลเป็นภาษาไทยมาด้วย

- 2 -

4.5 รูปถ่ายเครื่องแบบข้าราชการหน้าตรง ไม่สวมหมวก และไม่ใส่แว่นตาดำ ขนาด 1 นิ้ว (ถ่ายครั้งเดียวกันไม่เกิน 6 เดือน) จำนวน 3 รูป โดยเขียนชื่อตัว ชื่อสกุลด้านหลังรูปถ่ายด้วยตนเอง

4.6 ใบรับรองแพทย์ ซึ่งออกไว้ไม่เกิน 1 เดือน แสดงว่าไม่เป็นโรคที่ต้องห้ามตามกฎ ก.พ. ฉบับที่ 3 (พ.ศ. 2535) มายื่นด้วย

4.7 หนังสือรับรองจากนายกเทศมนตรีต้นสังกัด **(ภาคผนวก ค )**

4.8 แบบประเมินบุคคล **(ภาคผนวก ง )**

4.9 สำเนาหลักฐานอื่นๆ (ถ้ามี) เช่น ใบสำคัญการเปลี่ยนชื่อ – สกุล

**5. ค่าธรรมเนียมในการสมัครสอบคัดเลือกฯ**

ผู้สมัครสอบคัดเลือกฯ ต้องเสียค่าธรรมเนียมในการสมัครสอบคนละ 200 บาท สำหรับค่าธรรมเนียมในการสมัครสอบคัดเลือกฯ จะไม่คืนให้ไม่ว่ากรณีใด ๆ ทั้งสิ้น

**6. การประกาศรายชื่อผู้มีสิทธิเข้ารับการสอบคัดเลือกฯ**

เทศบาลตำบลห้วยเม็ก จะประกาศรายชื่อผู้มีสิทธิเข้ารับการสอบคัดเลือกฯ พร้อมประกาศกำหนดวัน เวลา สถานที่ทำการสอบคัดเลือกฯ ในวันที่ **29 ธันวาคม 2563 เป็นต้นไป** ณ สำนักงานเทศบาลตำบลห้วยเม็ก (บอร์ดประชาสัมพันธ์หน้าสำนักงาน) หรือสอบถามรายละเอียดได้ที่โทรศัพท์หมายเลข ๐-๔๓84-0๐55 หรือดูได้ที่เว็บไซต์เทศบาลตำบลห้วยเม็ก [www.tbhuaimek.go.th](http://www.tbhuaimek.go.th)

**7. การสอบคัดเลือก วัน เวลา และสถานที่ดำเนินการสอบคัดเลือก**

เทศบาลตำบลห้วยเม็ก ได้กำหนดการสอบคัดเลือก **ในวันที่ 18 มกราคม 2564 เวลา 09.00 – 16.30 น. ณ ห้องประชุมสำนักงานส่งเสริมการปกครองส่วนท้องถิ่น ศาลากลาง จังหวัดกาฬสินธุ์ ชั้น 1**

**- สอบภาคความรู้ความสามารถทั่วไป ตั้งแต่เวลา 09.30 – 11.30 น.**

**- สอบความรู้ความสามารถที่ใช้เฉพาะตำแหน่ง ตั้งแต่เวลา 13.00 – 15.00 น.**

**- สอบภาคความเหมาะสมกับตำแหน่ง ตั้งแต่เวลา 15.30 น. เป็นต้นไป**

**8. หลักเกณฑ์และวิธีการสอบคัดเลือก (ภาคผนวก จ)**

หลักเกณฑ์และวิธีการสอบคัดเลือก กำหนดคะแนนรวม 300 คะแนน ดังนี้

**ก. ภาคความรู้ความสามารถทั่วไป** (คะแนนเต็ม 100 คะแนน)

ให้ทดสอบความรู้ความสามารถและความคิดริเริ่มในการกำหนดและปรับปรุงนโยบาย แผนงาน ระบบงาน และการบริหารของส่วนราชการที่สังกัด และอื่น ๆ ที่จำเป็นสำหรับตำแหน่งตามแนวทางที่ระบุไว้ในมาตรฐานกำหนดตำแหน่ง ทั้งนี้โดยวิธีการสอบข้อเขียน (แบบปรนัย)

**ข. ภาคความรู้ความสามารถที่ใช้เฉพาะตำแหน่ง** (คะแนนเต็ม 100 คะแนน)

ทดสอบความรู้ความสามารถในทางที่จะใช้ในการปฏิบัติงานในหน้าที่โดยเฉพาะตามที่ระบุไว้ในมาตรฐานกำหนดตำแหน่ง โดยวิธีการสอบข้อเขียน (แบบปรนัย) 100 คะแนน

- 3 -

**ค. ภาคความเหมาะสมกับตำแหน่ง** (คะแนนเต็ม 100 คะแนน)

ประเมินบุคคลด้วยวิธีสัมภาษณ์ หรือประเมินตามเอกสาร หรือวิธีการอื่น ๆ เพื่อพิจารณาความเหมาะสมกับตำแหน่งในด้านต่าง ๆ โดยมีแบบแสดงรายการการให้คะแนนให้ชัดเจนในด้านความรู้ความสามารถในการปฏิบัติงาน ด้านความประพฤติ และด้านคุณลักษณะอื่น ๆ ที่จำเป็นสำหรับตำแหน่ง หรือด้านอื่นเพิ่มเติมได้ตามความเหมาะสม

**9. ข้อห้ามสำหรับพระภิกษุและสามเณร**

สำหรับพนักงานเทศบาลที่อยู่ในระหว่างอุปสมบทไม่มีสิทธิสมัครสอบคัดเลือก ตามหนังสือสำนักงาน ก.ท. ด่วนมากที่ มท 0311/ว 5625 ลงวันที่ 23 มกราคม 2524 เรื่อง พระภิกษุสมัครสอบ

**10. เกณฑ์การตัดสิน**

10.1 ผู้สอบคัดเลือกฯ จะต้องผ่านเกณฑ์การสอบภาคความรู้ความสามารถทั่วไป ภาคความรู้ความสามารถที่ใช้เฉพาะตำแหน่ง และภาคความเหมาะสมกับตำแหน่ง ในแต่ละภาคไม่ต่ำกว่า ร้อยละ 60

10.2 เมื่อได้ดำเนินการตามข้อ 10.1 เสร็จแล้ว คณะกรรมการดำเนินการสอบคัดเลือกฯ จะรายงานผลการสอบคัดเลือกฯ ต่อนายกเทศมนตรีตำบลห้วยเม็ก เพื่อประกาศรายชื่อผู้สอบคัดเลือกได้ต่อไป

**11. การประกาศผลการสอบคัดเลือก**

เทศบาลตำบลห้วยเม็ก จะประกาศรายชื่อผู้สอบคัดเลือกได้ ในวันที่ **19 มกราคม 2564**  ณ สำนักงานเทศบาลตำบลห้วยเม็ก (บอร์ดประชาสัมพันธ์หน้าสำนักงาน) หรือสอบถามรายละเอียดได้ที่โทรศัพท์หมายเลข ๐-๔๓84-๐055 หรือดูได้ที่เว็บไซต์เทศบาลตำบลห้วยเม็ก [www.tbhuaimek.go.th](http://www.tbhuaimek.go.th) โดยจัดทำบัญชีรายชื่อผู้ที่ผ่านการสอบคัดเลือกเรียงลำดับที่จากผู้สอบได้คะแนนรวมสูงสุดลงมาตามลำดับ ในกรณีที่มีผู้สอบได้คะแนนรวมเท่ากันให้ผู้สอบได้คะแนนภาคความเหมาะสมกับตำแหน่งมากกว่าเป็นผู้อยู่ ในลำดับที่สูงกว่า ถ้าได้คะแนนภาคความเหมาะสมกับตำแหน่งเท่ากัน ให้ผู้ที่ได้คะแนนภาคความรู้ความสามารถที่ใช้เฉพาะตำแหน่งมากกว่าเป็นผู้อยู่ในลำดับที่สูงกว่า ถ้าได้คะแนนภาคความรู้ความสามารถ ที่ใช้เฉพาะตำแหน่งเท่ากัน ให้ผู้ได้คะแนนภาคความรู้ความสามารถทั่วไปมากกว่าเป็นผู้อยู่ในลำดับสูงกว่า ถ้าได้คะแนนภาคความรู้ความสามารถทั่วไปเท่ากัน ให้ผู้ได้รับเลขประจำตัวสอบก่อนเป็นผู้อยู่ในลำดับที่สูงกว่า

**12. การขึ้นบัญชี**

เทศบาลตำบลห้วยเม็ก จะประกาศขึ้นบัญชีผู้ผ่านการสอบคัดเลือก จำนวน 2 เท่า ของอัตราว่างตามที่ประกาศรับสมัคร โดยจะเรียกรายงานตัวผู้สอบคัดเลือกได้ลำดับที่ 1 ภายใน 30 วัน และเมื่อได้มีการบรรจุแต่งตั้งผู้สอบคัดเลือกได้ตามจำนวนอัตราว่างที่จะแต่งตั้งแล้ว บัญชีสำรองให้ยกเลิก

**13. กรณีการทุจริต**   ในกรณีที่ปรากฏว่ามีการทุจริตหรือส่อไปในทางทุจริตอันอาจทำให้เกิดความไม่เป็นธรรม ในการสอบคัดเลือก ให้คณะกรรมการดำเนินการสอบคัดเลือกฯ รายงานให้เทศบาลฯทราบเพื่อพิจารณาว่าจะสมควรยกเลิกการสอบคัดเลือกครั้งนั้นทั้งหมดหรือจะพิจารณายกเลิกการสอบภาคที่เกิดการทุจริตหรือส่อไปในทางทุจริตตามแต่จะเห็นสมควร ถ้าหากเทศบาลฯ ให้ยกเลิกการสอบคัดเลือกเฉพาะภาคใดแล้ว ก็ให้ดำเนินการสอบคัดเลือกเฉพาะภาคนั้นใหม่ สำหรับผู้ที่มีส่วนเกี่ยวข้องกับการทุจริตหรือส่อไปในทางทุจริต ไม่มีสิทธิเข้าสอบอีกต่อไป

- 4 -

**14. การบรรจุแต่งตั้ง**


ผู้ผ่านการสอบคัดเลือกฯ จะได้รับการแต่งตั้งให้ดำรงตำแหน่ง ณ เทศบาลตำบลห้วยเม็ก เมื่อได้รับความเห็นชอบจากคณะกรรมการพนักงานเทศบาลจังหวัดกาฬสินธุ์

**15. เงื่อนไขในการสมัครสอบคัดเลือก**

ผู้สมัครเข้ารับการสอบคัดเลือกจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไป และคุณสมบัติเฉพาะสำหรับตำแหน่งตรงตามประกาศรับสมัครจริง และจะต้องกรอกรายละเอียดต่าง ๆ ในใบสมัคร พร้อมทั้งยื่นหลักฐานในการสมัครให้ถูกต้องครบถ้วน ในกรณีที่มีความผิดพลาดอันเกิดจากผู้สมัครไม่ว่าด้วยเหตุผลใด ๆ หรือคุณวุฒิการศึกษาไม่ตรงตามคุณสมบัติเฉพาะสำหรับตำแหน่งที่สมัครอันเป็นผลทำให้ผู้สมัครไม่มีสิทธิสมัครตามประกาศรับสมัครดังกล่าว หากตรวจสอบพบเมื่อใดให้ถือว่าการรับสมัครและการสอบคัดเลือกครั้งนี้เป็นโมฆะสำหรับผู้นั้นตั้งแต่ต้น

จึงประกาศให้ทราบโดยทั่วกัน

ประกาศ ณ วันที่ 22 เดือนธันวาคม พ.ศ. 2563



ว่าที่ร้อยตรี

(นที มูลสมบัติ)

ปลัดเทศบาล ปฏิบัติหน้าที่

นายกเทศมนตรีตำบลห้วยเม็ก